Nicaraguas riksvåpen

Nicaraguas riksvåpen er et våpenskjold som ble tatt i bruk første gang i 1823, men som gjennomgikk flere endringer inntil de siste endringene i 1971.

Nicaraguas riksvåpen (og flagg) er det som er mest likt det gamle statsflagget og riksvåpenet til Den mellomamerikanske føderasjon. Både trekanten, vulkanene, solen, frihetsluen (Frygisk lue), og regnbuen forekom på det opprinnelige flagget til føderasjonen. Dagens riksvåpen inneholder landets navn, mens det i 1823 sto «Provincias Unidas del Centro de America». «America Central» er til minne om Den mellomamerikanske føderasjonen. I 1908 ble det gamle forbundsflagget gjenopptatt som Nicaraguas nasjonale banner, med passende modifikasjoner i våpenskjoldet  for å markere håpet om at de fem nasjonene igjen skulle samles til en politisk enhet.  Etter ytterligere endringer i våpenskjoldet, ble det endelige riksvåpenet bekreftet av loven av 27. august 1971.

Som på det opprinnelige riksvåpenet symboliserer de fem fjellene de fem opprinnelige medlemslandene, solstrålene og regnbuen symboliserer en lys fremtid og Frihetsluen symboliserer nasjonal frihet.

 Referanser 

Riksvåpen
Kategori:Riksvåpen